मुण्डा
मुण्डा भारत की एक जनजाति है, जो मुख्य रूप से झारखण्ड के छोटा नागपुर क्षेत्र में निवास करता है। झारखण्ड के अलावा ये बिहार, पश्चिम बंगाल, ओड़िसा आदि भारतीय राज्यों में भी रहते हैं। इनकी भाषा मुण्डारी आस्ट्रो-एशियाटिक परिवार की एक प्रमुख भाषा है।  उनका भोजन मुख्य रूप से धान, मड़ुआ, मक्का, जंगल के फल-फूल और कंद-मूल हैं। वे सूत्ती वस्त्र पहनते हैं। महिलाओं के लिए विशेष प्रकार की साड़ी होती है, जिसे "बारह हथिया" (बारकी लिजा) कहते हैं। पुरुष साधारण-सा धोती का प्रयोग करते हैं, जिसे "तोलोंग" कहते हैं। मुण्डा, भारत की एक प्रमुख जनजाति हैं। २० वीं सदी के अनुसार उनकी संख्या लगभग १,०००,००० थी।
कंवर
कंवर मध्य भारत की एक महत्वपूर्ण जनजाति हैं। यह जनजाति छत्तीसगढ़ में गोंड जनजाति के बाद दूसरी सबसे बड़ी जनजाति है। इसका फैलाव मुख्यतः छत्तीसगढ़ के उत्तरी पर्वतीय तथा मैदानी भागों में है। यह जनजाति इस क्षेत्र में सदियों से निवास कर रही मानी जाती हैं। इनकी भाषा-बोली, रहन-सहन, तीज-त्यौहार लगभग गोंड जनजाति की तरह ही है। बार त्यौहार और बार नृत्य कंवर जनजाति की देन मानी जाती है।